Victoria Cross

Victoria Cross (forkortet VC), på norsk kalt Victoriakorset, er en britisk krigsdekorasjon. Victoriakorset er den høyeste utmerkelsen for tapperhet som kan tildeles soldater i Storbritannia (tidligere også til soldater i Det britiske samveldet). Medaljen ble innstiftet 29. januar 1856 av dronning Victoria for å hedre soldater som hadde utvist stor tapperhet under Krimkrigen.

Medaljen er oppkalt etter dronning Victoria av Storbritannia og har rang over alle andre medaljer og ordener i Storbritannia. Victoriakorset kunne, allerede fra innstiftelsen, tildeles alt militært personell uavhengig av grad, samt sivile personer under militær ledelse. Dette var svært uvanlig på den tiden og det britiske dekorasjonssystemet hadde lenge et skille mellom offiserer og underoffiserer/menige i dekorasjonssammenheng. Etter 1990 har flere land i Samveldet fått egne versjoner av utmerkelsen; dette inkluderer Victoriakorset for Australia (1991), Victoriakorset for Canada (1993) og Victoriakorset for New Zealand (1999). Man omtaler derfor gjerne det britiske Victoriakorset som «Imperial Victoria Cross» eller «British Victoria Cross».

 Utforming 
Etter at flere forslag til utforming var blitt presentert, ble det til slutt Lord Panmures forslag som ble vedtatt i mars 1856. Det britiske Krigsministeriet bestilte 106 Victoriakors fra firmaet Hancocks i London, og firmaet leverer ennå alle offisielle Victoriakors."Hancocks"  , hancocks-london.co.uk. 24. september 2011.

Medaljene er sandstøpt, ikke preget slik medaljer ofte ellers kan være. Metallet som ble levert til Hancocks viste seg å være av en slik kvalitet at det var nødvendig å benytte støpeteknikk i stedet for preging. Denne produksjonsprosessen gjør at medaljene ikke er nøyaktig like. Prosessen gjør bruk av mye metall, siden inntil to av tre medaljer må forkastes på grunn av feil og metallet fra disse brukes ikke om igjen. Overflødig metall fra støpeprosessen kastes også. Det går dermed med 1,3 kilo metall for å produsere et kors på 283–312 gram. Hancocks støpte medaljene selv fram til 1890, da arbeidet ble satt ut til Messrs R. Owen Ltd. Denne underleverandøren eksisterte til 1963. 750 av medaljene som ble levert derfra ble støpt av samme mann, Alec Forbes, i årene 1915 til 1945.

Victoriakorset er et bronsekors som er 41 mm høyt og 36 mm bredt. Korset bærer Sankt Edvards krone med en løve i overkant av kronen. I tillegg har medaljen inskripsjonen «For Valour». Opprinnelig var teksten «For the Brave», men dette ble endret etter forslag fra dronning Victoria. Opphenget består av en "V" som er festet i en dekorert barre som igjen fester medaljen til båndet.

Medaljebåndet er 38 mm bredt og skulle ifølge de opprinnelige statuttene være rødt for tildelinger til personell i den britiske hæren, mens det skulle være blått for tildelinger til personell tilhørende den britiske marinen. Dette ble endret i forbindelse med opprettelsen av Royal Air Force i 1918 og 22. mai 1920 ble det bestemt av Kong George V at alle mottakere skulle ha rødt bånd til sitt Victoriakors. Levende mottakere fra marinen ble også instruert om å bytte bånd på sine allerede mottatte medaljer. Selv om statuttene sa at båndet skulle være rødt er fargen på båndet vinrødt.

Medaljen får inngravert mottakerens navn, grad og avdeling på opphengets bakside. Dato for tildelingen blir i tillegg gravert i medaljens senter. Om en mottaker skulle bli tildelt medaljen flere ganger vil båndet bli påsatt en barre. Pr. 2013 er det kun tre mottakere som har fått Viktoriakorset to ganger.

Fordi det dukket opp forfalskninger, har Hancocks siden 1906 utstyrt medaljene med et kjennetegn bare firmaet kjenner til.

Victoriakors blir produsert av kanonbronse som ifølge tradisjonen stammer fra to kanoner som ble tatt som krigsbytte av britene fra russerne under Krimkrigen. Mange medaljer er imidlertid framstilt av metall fra kinesiske kanoner.

Tradisjonen om at metallet stammer fra kanoner erobret fra Russland ved Sevastopol i Krimkrigen har sitt opphav i en artikkel i The Times i 1857. I henhold til samme tradisjon kom ideen om å bruke dette kanonmetallet fra dronning Victoria. Tradisjonens påstander er imidlertid ikke dokumentert.John Glanfield: Bravest of the Brave: The Story of the Victoria Cross, Stroud: Sutton Publishing, 2006, s. 23–36. 
Røntgenfluorescensanalyse og røntgenkrystallografi av metallet i medaljer bevart i Australia, New Zealand og Storbritannia viser at medaljene er framstilt av metall fra ulike kilder.D.C. Creagh og J. Ashton: «The use of science to solve historical problems», Applied radiation and isotopes, bd. 46, nr. 6–7, 1995, s. 643–644.John Ashton: «The Analysis of Victoria Crosses New Zealand», AICCM Bulletin, bd. 21, nr. 2, 1996, s. 26-33. Til 1914 ble medaljene framstilt av metall fra en ukjent kilde. Fra 1914 er de fleste korsene produsert av kinesisk kanonbronse. Metallet stammer fra to kanoner som ble erobret fra Takufortene i byen Tianjin i den andre opiumkrig i 1860.«Victoria Cross Guns and Gunner VCs» , The Royal Artillery Museum. Lest 16. august 2015.Kelvin Chan: «China link in Victoria Cross legend» , South China Morning Post, 24. mars 2006, onlineversjon. Lest 16. august 2015. Analysene antyder i tillegg at enkelte medaljer produsert under andre verdenskrig har metall fra ytterligere en annen kilde, bronse med høy andel kopper.

Druene på de to kinesiske kanonene har helt eller delvis blitt fjernet for å skaffe metall til medaljeframstillingen. Til sammen har dette gitt ca. 101,6 kg metall. Det er det britiske forsvarsdepartementet som har ansvar for bronsen som skal benyttes i produksjonen."Hancocks"  , hancocks-london.co.uk. 24. september 2011. Metallklumpen«Gun Metal Block Used to Provide Victoria Cross Medals», UK Ministry of Defence. Lest 16. august 2015. som gir materiale til nye kors oppbevares av Royal Logistic Corps.

 Utdeling 
Victoriakorset blir tildelt for: 



Victoriakorset deles normalt ut av den britiske monarken til mottakeren. Ved tildeling post mortem er det mottakerens nærmeste familie som mottar medaljen. Utdelingen finner vanligvis sted på Buckingham Palace i London. For mottakere som får Victoriakorset utenfor Storbritannia, er det ofte generalguvernøren i det aktuelle landet som står for tildelingen. Totalt har medaljen blitt tildelt  ganger (pr. april 2013).«VC for heroic Lance Corporal», British Army. Noel Godfrey Chavasse, Arthur Martin-Leake og Charles Upham er de eneste som har mottatt medaljen to ganger.

Mottakere får rett til å tilføye «VC» bak navnet sitt og mottar en økonomisk støtte hver måned fra det offentlige resten av livet.

 Samlinger 
Victoriakorset er en meget sjelden og høyt aktet medalje og oppnår derfor svært høy pris når de kommer for salg på det åpne markedet. 

En auksjon med medaljegruppe tilhørende Alfred Shout oppnådde en pris på over 4 millioner norske kroner."Alfred Shout VC Auksjon", Victoriacross.org. 15. februar 2009. I 2012 ble et Victoriakors, det første tildelt en menig for innsats i første verdenskrig, solgt på auksjon for  britiske pund.«Victoria Cross fetches £276,000 at auction», BBC News, 19. juli 2012. Dette tilsvarte  norske kroner.

Det er mange samlere av Victoriakorset, men Michael Ashcroft har den mest kjente samlingen av medaljen, som inneholder 152 Victoriakors (pr. juli 2008)."World's largest VC collection to go on show" , Telegraph (UK). 15. februar 2009. Dette er over en tiendedel av alle Victoriakors som noensinne er utdelt. Samlingen skal fra 2010 være på permanent utstilling ved Imperial War Museums i London, sammen med 50 Victoriakors og 29 George Cross som eies av museet.

Referanser

Litteratur
Kevin Brazier: The Complete Victoria Cross. A Full Chronological Record of All Holders of Britain's Highest Award for Gallantry, Banrsley: Pen & Sword Military, 2010. ISBN 1848841507 – ISBN 978-1848841505
John Glanfield: Bravest of the Brave: The Story of the Victoria Cross, Stroud: Sutton Publishing, 2006. ISBN 0-7509-3695-9
 Hastings, Max: Armageddon : kampen om Tyskland 1944-45, Historie & kultur, 2008, ISBN 9788292870075


Kategori:Utmerkelser etablert i 1858